jkorsvik/nowiki_second_scrape_merged huggingface dataset:
Guido Reni

Guido Reni (født 4. november 1575 i Bologna, død 18. august 1642 i Bologna) var en italiensk maler i barokken. Han var en kolorist og tegner og regnes som den som fullendte den eklektiske klassisismen. Renis ofte melodramatiske fremstillinger av motiv i et så vidt spekter som «Kristus», «Lucretia» og «Kleopatra» var svært ettertraktede.


== Liv og verk ==
Reni ble født i en musikerfamilie i Calvenzano i nærheten av Bologna. Som niåring ble han satt i lære hos Denis Calvaert, der også Francesco Albani og Domenichino var lærlinger. Reni og Albani sto hverandre nære, men dette ble forvandlet til rivalitet alt ettersom de vokste opp. Innen Reni fylte tyve år, sluttet han seg til den rivaliserende Accademia degli Incamminati under Ludovico Carraccis ledelse. I 1602-1614 besøkte han Roma sammen med Albani. I pave Paul Vs tid nøt han stor oppmerksomhet og anseelse. 
Reni fikk i oppdrag å male det pavelige kapellet på Quirinalen, men syntes at pavens ministre betalte ham for lite, og han forlot Roma for Bologna. Paulus V arrangerte et bosted for ham. En annen gang forlot han Roma for Napoli, der han fikk i oppdrag å male Gennarus kapell. På denne tiden styrte og stelte en kunstnergjeng bestående av Corenzio, Caracciolo og Ribera, og disse motsatte seg i høy grad at kunstnere utenfra utførte oppdrag i Napoli. Reni vendte tilbake til Roma. Til slutt forlot han Roma for Bologna etter en reprimande fra kardinal Spinola under pave Urban VIII.
I Bologna etablerte Reni en omtalt og produktiv malerskole. Han ble nå hovedsakelig i Bologna, men foretok en reise til Ravenna, der han sammen med tre lærlinger utsmykket kapellet i katedralen med sitt berømte maleri «Israelittene samler mammon».
Hans kanskje mest kjente verk er «Aurora», en 280 × 700 cm stor freske utført for Casino Rospigliosi i Roma fra 1612-1614.

Maleri
		
		
		
		
		
		


== Referanser ==


== Eksterne lenker ==
(en) Guido Reni – kategori av bilder, video eller lyd på Commons 
(en) Guido Reni – galleri av bilder, video eller lyd på Commons
Gothic & Lolita

Gothic & Lolita er goth- og lolitamote i Japan. Gothstilen blir oppfattet på en helt annen måte i Japan enn i den vestlige verden.


== Se også ==
Goth
Emo
Lolita fashion
Gothic Lolita
Edmund Biernacki

Edmund Faustyn Biernacki (født 19. desember 1866 i Opoczno, død 29. desember 1911 i Lviv) var en polsk lege som først oppdaget sammenhengen mellom blodlegemers senkningshastighet og kroppens generelle helsetilstand. Denne metoden, kjent som Biernackireaksjonen eller SR (senkningsreaksjon), er en av de mest grunnleggende diagnostiske undersøkelser, og gjennomføres på laboratorier over hele verden.
Biernacki fullførte medisinstudiet ved universitetet i Warszawa i 1889, hvor han også tok sin doktorgrad. Fra 1902 bodde han i Lviv, og ble der i 1907 professor ved universitetet. Biernacki arbeidet innen felt som metabolisme, ernæring eller nevrologi (Biernackisyndromet), men han er mest kjent for sitt arbeid innen hematologien, da han i 1897 var den første til å oppdage og utnytte sammenhengen mellom senkningshastigheten til erytrocytter (erytrocyttsedimenteringshastigheten) og menneskekroppens helsetilstand som metode i medisinsk diagnostikk. Senkningshastigheten er hastigheten til blodlegemer som synker til bunns i en beholder når koagulering forhindres. Senkningshastigheten påvirkes av en rekke sykdommer (især betennelser og svulstsykdommer), og kan av den grunn bidra til å stille diagnoser.


== Referanser ==
Eklektisisme

Eklektisisme (av gresk eklektikos «utvelgende») er en form for stilblanding. Det er en konseptuell tilnærming som ikke holder fast ved kun et enkelt paradigme eller et sett av regler. I stedet søker man løsninger med mulighet til å implisere og innarbeide flere ulike teorier, både innenfor form, stil og idé, der målet er å oppnå komplementær innsikt i studiet av et objekt eller tolkning av et tema.
Innenfor filosofien benyttes begrepet eklektisme i de situasjoner der det er ønskelig og ofte nødvendig å benytte ulike teorier med utgangspunkt i flere filosofer, for å oppnå en tilfredsstillende problemløsning med mulighet til praktisk anvendelse. Innen filosofi kan eklektisk kalles multifaktoriell, og en eklektisk analyse karakteriseres ved at man analyserer en helhet som summen av dets deler. Eklektisk tenkning betraktes da som det motsatte av dialektisk (der argument/filosofiretninger settes opp mot hverandre).


== Referanser ==
Carracci

Carracci refererer til flere personer:

Agostino Carracci
Annibale Carracci, bror til Agostino Carracci
Ludovico Carracci, fetter til Agostino Carracci
Antonio Marziale Carracci, sønn til Agostino Carracci
Francesco Carracci, nevø til Agostino Carracci
Decora

Decora, Decoration eller Fruits fashion er en gatemote blant japanske ungdommer.
Stilen går hovedsakelig ut på å kle seg opp i så mye tilbehør og klær som mulig.
Spesielt er det noen detaljer som gjør en decora til en decora. De har ofte fargerike klær, og veldig mye barnlig tilbehør. To (eller flere) par forskjellige knesokker er heller ikke uvanlig.
Decora er egentlig ikke så streng med hensyn til regler, men klesdrakten kan være ordentlig planlagt. Stilen er ofte feilaktig kalt «FRUiTS-fashion» eller «FRUiTS» av folk utenfor Japan.
Stilens popularitet har dalt de siste årene.


== Eksterne lenker ==
LJ Community for Decora
Hi

Et hi (fra norrønt híð, híði) er et tilholdssted for ville pattedyr.
Hiet befinner seg ofte i en naturlig hule eller i et hull som dyret har gravd selv eller overtatt etter et annet dyr.
Hiet fungerer som base, særlig i forbindelse med fødsel og oppfostring av unger.
Noen dyr benytter også hiet som oppholdssted under vinterdvale.
Eksempler på dyr som går i hi er bjørn, gaupe, grevling, rødrev og ulv.
Enkelte fabeldyr er også kjent for å holde hi; drager har tradisjonelt et dragehi fullt av skatter.


== Se også ==
Bol
Rede
Trumf (lojalitetskort)

Trumf er et bonuskort, eller såkalt lojalitetsprogram som drives av Trumf AS (976 912 047 i 
enhetsregisteret) og som er rettet mot kunder i NorgesGruppen og Shell.
Trumf ble lansert i 1996. Programmet omfattet 1,2 millioner norske husholdninger ved utgangen av 2008. Dagligvarekjedene Centra, Joker, Kiwi, Meny, Spar og Ultra, Mathuset Jacob's på Holtet, bensinstasjonkjeden Shell og kredittkortene Trumf Visa og Shell Mastercard er tilsluttet programmet. Kunder som har skaffet seg Trumfkort opparbeider bonuspoeng ved kjøp i tilsluttede dagligvareforretninger tilsvarende 1% rabatt. De får også visse andre fordeler fra partnerne i programmet.
Noen få torsdager i året er det Trippel-Trumf, noe som vil si at kundene får 3% rabatt. Det er flere kredittkort som kan kobles opp til Trumf bonuskortet og gir ekstra bonuspoeng. Dette gjelder blant annet yA kredittkort, som vil gi kunden 3% ekstra poeng. På en Trippel-Trumf-torsdag vil derfor kunden få bonuspoeng tilsvarende 6% rabatt.
I 2007 ervervet NorgesGruppen kontroll i Trumf AS.


== Referanser ==


== Eksterne lenker ==
(no) Offisielt nettsted
Fylkesvei 6492

Fylkesvei 6492 (Fv6492) går mellom Svorkmo i Orkland og Hovin i Melhus kommune.
Den tar av fra europavei 6 ved Foss og går vestover til Svorkmo.
Før Trøndelag fylke ble opprettet 1. januar 2018 hadde veien betegnelsen fylkesvei 475 (Sør-Trøndelag).


== Kommuner og knutepunkter ==

 OrklandHølondvegen 

 MelhusHølondvegen 

Tømmesdalsvegen 


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv6492
(no) Statens vegvesen – trafikkmeldinger
Schaffhausen (kanton)

Schaffhausen er den nordligste kantonen i Sveits. På tre sider er den omgitt av Tyskland (Baden-Württemberg).
I sør skilles den gjennom Rhinen fra kantonene Zürich og Thurgau. Schaffhausen består av tre ikke-sammenhengende områder og inneholder dessuten en tysk enklave (Büsingen am Hochrhein). Bare i byen Stein am Rhein helt på enden av Bodensee strekker kantonen seg et lite stykke over til sørsiden av Rhinen.
Schaffhausen er den eneste kantonen i Sveits som praktiserer stemmeplikt.


== Kommuner ==
Schaffhausen består av 32 kommuner (innbyggertall per 2005 i parentes):


== Referanser ==


== Eksterne lenker ==
(de) Offisielt nettsted 
(en) Canton of Schaffhausen – kategori av bilder, video eller lyd på Commons 
(en) Canton of Schaffhausen – galleri av bilder, video eller lyd på Commons
Schaffhausen

Schaffhausen er hovedstad i den sveitsiske kantonen ved samme navn.
Den har 33 400 innbyggere. Haakon VIIs Frihetskors med diplom ble overrakt byen Schaffhausen ved en høytidelighet i byrådssalen i august 1947.


== Referanser ==


== Se også ==
Stein-organisasjonen


== Eksterne lenker ==
(de) Offisielt nettsted 
(en) Schaffhausen – kategori av bilder, video eller lyd på Commons 
(en) Schaffhausen – galleri av bilder, video eller lyd på Commons
Sveits’ kantoner

Kantonene i Sveits er delstater i den føderale staten Sveits. Historisk og fram til midten av 1800-tallet var hver kanton i den daværende konføderasjonen en suveren stat, med sine egne hærer og valutaer. Den nåværende føderale strukturen ble etablert i 1848.
Ifølge konføderasjonsgrunnloven av 1999, er det offisielt 26 kantoner. Ved valg til det øverste kammeret (Ständerat) i konføderasjonsparlamentet og ved avstemninger over føderale initiativ, regner man imidlertid tallet på stater (Stände) som 23. Det er da Unterwalden, Appenzell og Basel som blir regnet for å bestå av to såkalte halvkantoner; Unterwalden består av Obwalden og Nidwalden, Appenzell av Innerhoden og Ausserhoden, mens Basel er satt sammen av Basel-Stadt og Basel-Landschaft.
På 1500-tallet bestod den sveitsiske konføderasjonen av tretten selvstyrte stater. Disse statene ble kalt kantoner (også Stand, før også Ort), og det fantes to ulike typer kantoner: De seks landkantonene og de syv bykantonene. Selv om de teknisk sett var en del av Det tysk-romerske rike, hadde de i praksis blitt uavhengige da sveitserne seiret over keiser Maximilian I i 1499, og ble offisielt anerkjent uavhengige gjennom freden i Westfalen i 1648.
Frem til 1798 var de seks landkantonene demokratiske republikker, mens de syv bykantonene var styrt av byråd. Imidlertid var både land- og bykantonene kontrollerte av små oligarki av velstående borgere. Blant bykantonene var Zürich, Bern og Basel.
Hver kanton har sin egen grunnlov, lovgivende forsamling, regjering og dømmende makt. Alle kantonenes lovgivende forsamlinger er ettkammers parlament, størrelsen varierer mellom femtiåtte og to hundre seter. Noen få lovgivende forsamlinger er generalforsamlinger (Landsgemeinden). De kantonale regjeringene består av enten fem eller syv medlemmer.
Alle oppgaver som ikke eksplisitt tilfaller konføderasjonen ifølge den sveitsiske grunnloven, er oppgaver som hører til kantonene. Kantonene bestemmer selv i hvor stor grad kommunene skal kunne styre seg selv, noe som derfor varierer mye. Størrelsen på kantonene spenner vidt: fra bare 37 til 7 105 km²; folketallet varierer fra 14 900 til 1 244 400.
I kantonale saker, er det direkte demokratiet i form av generalforsamlinger (Landsgemeinde) nå begrensa til kantonene Appenzell Innerrhoden og Glarus. I resten av kantonene blir de demokratiske rettighetene uttrykt ved hjelp av valg. Siden Jura ble opprettet i 1978 har det ikke blitt opprettet noen nye kantoner.


== Liste over kantoner ==
Tabellen nedenfor lister opp kantonene i samme rekkefølge som i konføderasjonsgrunnloven.


=== Fotnoter ===

Tobokstavsforkortelsene for sveitsiske kantoner er mye brukt, for eksempel på bilskilt og i ISO 3166-2-koder med prefikset «CH-» – for eksempel CH-SZ for kantonen Schwyz.


== Eksterne lenker ==
Kart
GeoPuzzle Sett sammen kantoner på et sveitsisk kart
Flagg, kart og kantonvåpen
Glarus

Glarus er hovedlandsbyen i den sveitsiske kantonen ved samme navn.


== Referanser ==


== Eksterne lenker ==
Offisielt nettsted 
(en) Glarus – kategori av bilder, video eller lyd på Commons
Zug (kanton)

Zug er en kanton i Sveits.
Den grenser til Zürich, Schwyz, Luzern og Aargau.
Zug var et av de «åtte gamle steder», dvs. en av de åtte kantonene som sluttet seg til det opprinnelige sveitsiske edsforbundet innen 1353.


== Byer, kommuner og distrikter ==
Zug består av elleve kommuner (122.134):
Baar (20 823)
Cham (13 612)
Hünenberg (8193)
Menzingen (4247)
Neuheim (1902)
Oberägeri (5172)
Risch (8299)
Steinhausen (8606)
Unterägeri (7675)
Walchwil (3336)
Zug (24 665)


== Referanser ==


== Eksterne lenker ==
(de) Offisielt nettsted 
(en) Canton of Zug – kategori av bilder, video eller lyd på Commons 
(en) Canton of Zug – galleri av bilder, video eller lyd på Commons
Peterborough

Peterborough er en katedralby og et administrativt distrikt, med status både som city og enhetlig myndighet, i Cambridgeshire i østlige England. Distriktet dekker et areal på 343,38 km² og hadde 183 631 innbyggere i 2011. Distriktet omfatter noen landsbyer, som Wittering og Thorney. Den er lokalisert 121 km nord for London, beliggende ved elven Nene, som flyter ut i Nordsjøen rundt 48 km i nordøst. Jernbanestasjonen er et betydningsfullt stoppested på jernbanelinjen East Coast Main Line mellom London og Edinburgh. Grensene for den enhetlig myndigheten går mot Northamptonshire og Rutland i vest, Lincolnshire i nord, og Cambridgeshire i sør og øst.
Den lokale topografien er flat og ved en del steder beliggende under havnivået, eksempelvis i The Fens, som ligger øst for Peterborough. Det har vært menneskelig bosetning i området siden før bronsealderen, som kan bli sett ved det arkeologiske området Flag Fen øst for dagens bysentrum. Det har også vært bosetning i romersk tid mens det i den angelsaksiske tiden var byen hetende Medeshamstede. Det ble da etablert et kloster på midten av 600-tallet og som var viktig innenfor kongeriket Mercia. Den monumentale Peterboroughkatedralen ble påbegynt like etter 1116 som klosterkirke. Den ble bygd i romansk normannisk arkitektur, med senere tilbygg i tidlig engelsk gotikk. Den ble katedral etter reformasjonen.
Befolkningen vokste raskt som følge av jernbanen på 1800-tallet, og Peterborough ble et industrielt senter, særskilt innenfor fabrikasjonen av murstein. 
Som følge av den andre verdenskrig ble veksten begrenset fram til betegnelsen som en «Ny by» (overordnet byutvikling uavhengig av lokale myndigheter) på 1960-tallet. Boliger og befolkning ekspanderte og £1 billion fornyelse av byens sentrum og umiddelbare omgivelser er på gang. 
Som med det meste av Storbritannia har tradisjonell industrien minsket og med betydelig andel nye jobber innenfor finanstjenester og distribusjon.
Byen har et fotballag som heter Peterborough United FC. De spiller i Championship, som er nivå 2 i engelsk fotballiga etter opprykk i 2021.


== Referanser ==


== Litteratur ==
Banham, John (1994): Final Recommendations for the Future Local Government of Cambridgeshire, HMSO, London.
Brandon, David & Knight, John (2001): Peterborough Past: The City and The Soke, Phillimore & Co., Chichester, ISBN 1-86077-184-X.
Davies, Elizabeth et al. (2001): Peterborough: A Story of City and Country, People and Places, Peterborough City Council and Pitkin Unichrome, ISBN 1-84165-050-1.
Mellows, William Thomas, red. (1941): The Peterborough Chronicle of Hugh Candidus (overs.) Peterborough Natural History, Scientific and Archæological Society.


== Eksterne lenker ==
(en) Offisielt nettsted 
(en) Peterborough – kategori av bilder, video eller lyd på Commons 
(en) Peterborough – galleri av bilder, video eller lyd på Commons 
 Peterborough hos Wikivoyage
Opportunity Peterborough
Peterborough PCT
Aargau

Aargau er en kanton i Sveits.
Den grenser til Tyskland (Baden-Württemberg) i nord og kantonene Zürich og Zug i øst, Luzern i sør, Bern, Solothurn og Basel-Landschaft i vest.
Etter å ha vært habsburgernes stamområde og eiendom, var Aargau fra 1415 en vasallstat (Untertanenland) av Bern.
I 1798 ble Aargau så selvstendig.
Dagens omfang fikk den ved sammenslåingen av de daværende kantonene Aargau, Baden og Fricktal i 1803.


== Byer, kommuner og distrikter ==
Aargau består av 229 kommuner som er sammenfattet til elleve distrikter (Bezirke). Følgende byer har mer enn 10 000 innbyggere:

Wettingen (18 938 innbyggere)
Baden (16 845)
Aarau (15 670)
Wohlen (14 139)
Rheinfelden (10 987)
Oftringen (10 965)
Zofingen (10 534)
Brugg (10 342)
Spreitenbach (10 213)Distriktene er oppkalt etter sine hovedsteder:

Aarau
Baden
Bremgarten
Brugg
Kulm
Laufenburg
Lenzburg
Muri
Rheinfelden
Zofingen
Zurzach


== Referanser ==


== Eksterne lenker ==
(de) Offisielt nettsted 
(en) Canton of Aargau – kategori av bilder, video eller lyd på Commons 
(en) Aargau – galleri av bilder, video eller lyd på Commons
Karen Espelund

Karen Espelund (født 1961) er en norsk direktør, organisasjonsarbeider og tidligere fotballspiller kjent gjennom sin tid som generalsekretær i Norges Fotballforbund (NFF). Hun har siden 2010 hatt stillingen som fylkesdirektør for kultur og kommunikasjon i Sør-Trøndelag fylkeskommune (senere Trøndelag fylkeskommune).
Espelund er utdannet samfunnsviter, med mellomfag i historie og sosiologi og diplomstudium i samfunnsplanlegging.Hun begynte sin fotballkarriere som spiller på Trondheims-Ørns A-lag fra 1976 til 1985 (flere år også som kaptein). Klubben ble uoffisiell norgesmester i 1977 og uoffisiell seriemester i 1983. Hun spilte 309 kamper og scoret 56 mål på Ørns A-lag. Hun har også spilt to A-landskamper for Norge i 1981–1982.   
Fra 1988 til 1999 var hun styremedlem i NFF og fra 1996 visepresident. I 1999 fikk hun stillingen som generalsekretær og hadde denne frem til 2009 da hun valgte å trekke seg etter en varslingssak. Håndteringen av Espelunds avgang var en av årsakene til at fotballpresident Sondre Kåfjord ikke ble innstilt til presidentjobben for en ny periode. Fra 2010 til 2020 hadde hun lederstillinger i Sør-Trøndelag fylkeskommune; først som som direktør for kultur og kommunikasjon, deretter for kultur og folkehelse. I 2020 begynte hun i stillingen som administrerende direktør for Museene i Sør-Trøndelag.Espelund har hatt flere styreverv. I perioden 2007–2009 var hun leder av UEFAs kvinnekomité. I 2011 ble hun innvalgt i UEFAs styre. Hun har også vært styreleder i Ungdommens kulturmønstring.I sin ungdom var hun aktiv i Sosialistisk Ungdom.Hun har omtalt norske Jan Christiansen, brasilianske Socrates og franske Zinedine Zidane som sine favoritter innen fotball.


== Familie ==
Karen Espelund er datter av NTNU-professor Arne Espelund.


== Referanser ==


== Eksterne lenker ==
(en) Karen Espelund på Internet Movie Database
Fribourg (kanton)

Fribourg er en kanton i Sveits. Den grenser til Bern og Vaud. Vis-à-vis Neuchatelsjøen er den også nabo av kantonen Neuchâtel. Fribourg har tre eksklaver i Vaud og én i Bern, mens Bern har to eksklaver i Fribourg.


== Byer, kommuner og distrikter ==
Fribourg består av 168 kommuner som er sammenfattet til sju distrikter (districts, Bezirke). Per 2005 hadde to byer mer enn 10 000 innbyggere, nemlig Fribourg (33 000) og Bulle (16 000). Distriktene er:

Broye
Glâne
Gruyère
Sarine
See
Sense
Veveyse


== Referanser ==


== Eksterne lenker ==
(fr) Offisielt nettsted 
(en) Canton of Fribourg – kategori av bilder, video eller lyd på Commons 
(en) Canton of Fribourg – galleri av bilder, video eller lyd på Commons
Vinsta

Vinsta er en bydel i Västerort i Stockholm, i Hässelby-Vällingby bydelsområde. Bydelen ble opprettet i 1953 og fikk sitt navn etter byen Vinsta.
I tilknytning til et industriområde ligger tunnelbanestasjonen Johannelund.
Fribourg

Fribourg (tysk Freiburg im Üechtland) er hovedstaden i den sveitsiske kantonen ved samme navn. Byen ligger ved elva Saane.


== Referanser ==


== Eksterne lenker ==
(de) Offisielt nettsted 
(en) Fribourg, Switzerland – kategori av bilder, video eller lyd på Commons 
(en) Fribourg – galleri av bilder, video eller lyd på Commons
Stevenage

Stevenage er en by og et administrativt distrikt i Hertfordshire i England. Byen ligger øst for kryss 7 og 8 på hovedveien A1 (M), mellom Letchworth i nord og Welvyn Garden City i sør.
Byen hadde beskjedne 1430 innbyggere i 1801 og 4049 i 1901. I 1950- og 1960-årene fikk den en enorm vekst etter å ha blitt definert som en new town, og ved folketellingen i 2011 hadde byen en befolkning på 89 663 innbyggere, mens distriktet Stevenage hadde en befolkning på 85 997 ved samme folketelling.To britiske spillefilmer har hatt lokalisering i Stevenage: Here We Go Round the Mulberry Bush (1967) og Boston Kickout (1995). Den amerikanske spenningsfilmen Spy Game (2001) ble delvis filmet i Stevenage, men dens handlig forestilte å skje i Washington, D.C.


== Referanser ==


== Eksterne lenker ==
Offisielt nettsted 
(en) Stevenage – kategori av bilder, video eller lyd på Commons 
Stevenage Borough Council
Stevenage Football Club
Stevenage Borough Supporters Association
Neuchâtel (kanton)

Neuchâtel er en kanton i Sveits. Den grenser til Frankrike (Franche-Comté) i nordvest samt til kantonene Jura, Bern og Vaud. Vis-à-vis Neuchatelsjøen er den også nabo av Fribourg.


== Byer, kommuner og distrikter ==
Neuchâtel består av 62 kommuner som er sammenfattet til seks distrikter (districts). Følgende byer har mer enn 10 000 innbyggere:

La Chaux-de-Fonds (37 287 innbyggere)
Neuchâtel (31 872)
Le Locle (10 351)De seks distriktene er:

Boudry
La Chaux-de-Fonds
Le Locle
Neuchâtel
Val-de-Ruz
Val-de-TraversGeografisk sammenfattes ofte distriktene Neuchâtel og Boudry som Le Littoral («Sjøbredden»), og La-Chaux-de-Fonds og Le Locle som Montagnes Neuchâteloises («Neuchâtel-fjellene»).


== Referanser ==


== Eksterne lenker ==
(fr) Offisielt nettsted 
(en) Canton of Neuchâtel – kategori av bilder, video eller lyd på Commons 
(en) Canton of Neuchâtel – galleri av bilder, video eller lyd på Commons
Neuchâtel

Neuchâtel (fra gammelfransk: neu(f) «ny» + chatel, moderne fransk: château, «festning») er hovedstaden i den sveitsiske kantonen Neuchâtel ved innsjøen Neuchatelsjøen. Byen hadde per desember 2013 rundt 33 600 innbyggere (nær 80 000 i storbyregionen). Byen er tidvis historisk referert til det tyske navnet Neuenburg, som har samme betydningen som det franske, ettersom det opprinnelig var underlagt det tysk-romerske rike og siden Preussen som styrte området fram til 1848.
Det offisielle språket i Neuchâtel er fransk.
Neuchâtel er vert for Europarådet og Europakommisjonens pilotprosjekt interkulturelle program for byer.


== Referanser ==


== Eksterne lenker ==
(fr) Offisielt nettsted 
(en) Neuchâtel – kategori av bilder, video eller lyd på Commons 
(en) Neuchâtel – galleri av bilder, video eller lyd på Commons
Thurgau

Thurgau er en kanton i Sveits.
Den grenser til Bodensee og Tyskland (Baden-Württemberg) i nord samt til kantonene Schaffhausen, Zürich og St. Gallen.
Thurgau var siden 1460 en vasallstat (Gemeine Herrschaft) av de sveitsiske kantonene Glarus, Luzern, Schwyz, Unterwalden, Uri, Zug og Zürich.
Men først i 1798 ble den en egen kanton.


== Byer, kommuner og distrikter ==
Thurgau består av 80 kommuner som er sammenfattet til åtte distrikter (Bezirke). Følgende byer har mer enn 10 000 innbyggere:

Frauenfeld (22 063 innbyggere)
Kreuzlingen (17 722)
Arbon (12 968)
Amriswil (11 469)Distriktene er oppkalt etter sine hovedsteder:

Arbon
Bischofszell
Diessenhofen
Frauenfeld
Kreuzlingen
Münchwilen
Steckborn
Weinfelden


== Referanser ==


== Eksterne lenker ==
(de) Offisielt nettsted 
(en) Canton of Thurgau – kategori av bilder, video eller lyd på Commons 
(en) Thurgau – galleri av bilder, video eller lyd på Commons